b'\n_START_ARTICLE_\nHolden Caulfield\n_START_PARAGRAPH_\nHolden Morrisey Caulfield je tinejd\xc5\xbeer, protagonist romana J.D. Salingera Lovac u \xc5\xbeitu, koji je prvi put izdan 1951. Holdenova bra\xc4\x87a i sestre su Phoebe, D.B. i Allie Caulfield (on je u vrijeme radnje romana mrtav). Roditelji nisu imenovani. Lik Holdena Caulfielda prvi se put pojavio u Slight Rebellion off Madison, pripovjetci J.D. Salingera objavljenoj 22. prosinca 1946. u izdanju The New Yorker-a. Ta je pripovijetka kasnije postala poglavlje u Lovcu u \xc5\xbeitu._NEWLINE_U knjizi, Holden ima sedamnaest godina i nalazi se u psihijatrijskoj bolnici u Kaliforniji. Pri\xc4\x8da pri\xc4\x8du koja se zbivala nekoliko dana u protekloj godini. Tijekom pri\xc4\x8de, Caulfield se sva\xc4\x91a sa svojim cimerom, biva izba\xc4\x8den iz Pencey Preparatory School u Pennsylvaniji, sam putuje u New York, gdje prolazi kroz doga\xc4\x91aje koji ga bacaju u duboku depresiju i kasnije vode do sloma \xc5\xbeivaca._NEWLINE_Izme\xc4\x91u ostalog u New Yorku zove prostitutku u svoju hotelsku sobu da bi izgubio djevi\xc4\x8danstvo, no u zadnji tren izgubi \xc5\xbeivce i po\xc5\xa1alje ju natrag; susre\xc4\x87e postariju i poku\xc5\xa1a ju zavesti, no umjesto toga se napije i napravi budalu od sebe; i vra\xc4\x87a se ku\xc4\x87i posjetiti svoju voljenu mla\xc4\x91u sestru Phoebe, koja sa svojom iskreno\xc5\xa1\xc4\x87u i razo\xc4\x8daranjem uznemiruje njegovo prija\xc5\xa1nje umi\xc5\xa1ljeno i drsko dr\xc5\xbeanje._NEWLINE_Fizi\xc4\x8dki, Holden je mr\xc5\xa1av i visok. Izgleda starije nego \xc5\xa1to zapravo je, \xc4\x8dak ima i sijedih vlasi, ali \xc4\x8desto se pona\xc5\xa1a nezrelo i mu\xc5\xa1i\xc4\x8davo. Prezire ljude koje smatra la\xc5\xbenima, a to su zapravo svi ljudi._NEWLINE_Holden Caulfield je jedan od najtrajnijih likova ameri\xc4\x8dke knji\xc5\xbeevnosti 20-og stolje\xc4\x87a, s kojim se poistovje\xc4\x87uju mnogi tinejd\xc5\xbeeri i odrasli \xe2\x80\x93 od kojih je naj(ne)poznatiji Mark David Chapman, biv\xc5\xa1i psihi\xc4\x8dki bolesnik koji je ubio Johna Lennona.'